شه‌فه‌ق نيوز/ سه‌ركرده‌يگ له‌ ره‌وت سه‌درى باس له‌وه‌ كرد به‌رهه‌م ساڵح سه‌رۆك كۆمار عراق پابه‌نده‌ وه‌ هه‌ڵوژانن كانديد سه‌رۆك وه‌زيره‌يل له‌چوارچێوه‌ى موڵه‌ت ده‌ستوورى له‌ حاڵه‌تيگ ئه‌گه‌ر لايه‌نه‌يل شيعه‌ نه‌ڕه‌سينه‌ ريككه‌فتتنيگ له‌باره‌ى كانديد.
له‌ى باوه‌ته‌و، حاكم زاملى سه‌ركرده‌ له‌ ره‌وت سه‌درى ئه‌را شه‌فه‌ق نيوز وت: سه‌رۆك كۆمار له‌ په‌يامه‌گه‌ خاون هه‌قه‌و نه‌بايه‌د كيشه‌و ناكووكيه‌يل بمينێد وه‌بى يه‌كلاكردنه‌وه‌ى كانديد ئه‌را سه‌رۆكايه‌تى وه‌زيره‌يل و بيگومان يه‌يش له‌يوا ئه‌كا ساڵح كانديد پيشكه‌ش بكا وه‌بى چه‌وه‌ڕى ريككه‌فتن هيزه‌يل سياسى له‌بان كانديديگ دياريكرياێ.
جى باسه‌، زاملى هه‌ميش وت: سه‌رۆك كۆمار ئه‌تويه‌نێد كانديديگ له‌ناونى شماره‌يگ له‌و ناوه‌يله‌ ديارێ بكا ك جى په‌سه‌نكردنن و يه‌كيگ له‌ليان رابسپارێد له‌ حاڵه‌تيگ ئه‌گه‌ر هيزه‌يل شيعه‌ وه‌رجه‌ موڵه‌ته‌ ده‌ستووريه‌گه‌ ريك نه‌كه‌فتن له‌بان كه‌سيگ دياريكرياێ.
